M-87 Orkan

M-87 Orkan – jugoslaviška reaktyvinė salvinės ugnies sistema su 12 262 mm kalibro leidimo vamzdžių leistuvu, įrengtu ant FAP 2832 sunkvežimio. Sistema skirta kovoti su gyvąja jėga, lengvai ir šarvuota kovos technika susitelkimo vietose ir marše, vadavietėms, ryšių mazgams, karinės ir pramoninės infrastruktūros objektams griauti, nuotoliniu būdu minuoti prieštankinėmis minomis.

Šaudymo nuotolis iki 50 km. Mašinos judėjimo greitis iki 80 km/val.

Sistemą sukūrė Jugoslavijos Karinės technikos institutas vykdydamas bendrą Jugoslavijos ir Irako projektą. Nevaldomas raketas gamino UNIS-PRETIS gamykla Sarajeve, kovos mašinas – gamykla Travniko mieste. Sistemos bandymai buvo baigti 1985 m., ir sistema buvo priimta į Jugoslavijos liaudies armijos ginkluotę.
Sistema efektyvi, automatizuota, patikima eksploatuojant įvairiomis klimatinėmis sąlygomis. Buvo kuriamas to paties kalibro raketinis sviedinys, kuris turėjo skrieti iki 70 km.

M-87 Orkan pagaminta labai nedaug. Gamyba nutraukta apie 1990 m.

Serbijos armija sukūrė Orkan II modifikaciją – 262 mm kalibro leidimo vamzdžius perkėlę ant 9P113M2 leistuvo, kadangi toks perdirbimas buvo pigiausias.

Vakarų šalys apie sistemą sužinojo 1988 m., kai karinėje parodoje Irake buvo parodyta salvinės ugnies sistema Ababeel-50. Taip Irake vadino M-87 Orkan, kur jie buvo ginkluotėje.

 Kovos mašina 
Kovos mašina turi centralizuotą padangų oro slėgio valdymo sistemą, valdomą iš vairuotojo kabinos. Marše mašina nesunkiai užmaskuojama kaip paprastas sunkvežimis.
Ant kabinos stogo – 12,7 mm kalibro zenitinis kulkosvaidis.
Įgula – 5 kariai, kurie važiuoja kondicionuotoje kabinoje. Mašina gali būti eksploatuojama oro temperatūrai svyruojant nuo -30°С iki +54°С.

Kovos mašinų užtaisymo sistema buvo pusiau automatinė, užtaisymas ir pasiruošimas šaudyti užtrunka apie 2 min. Šaudo serijomis arba po vieną raketą. Šaudymo signalas galėjo būti siunčiamas per kabelį iš 20-50 m nuotolio.

 Raketos 
262 mm kalibro nevaldoma raketa yra 4,656 m ilgio. Didžiausias skrydžio greitis – 1200 m/s, maksimalų nuotolį (50 km) skrenda 110 s. Stabilizuoja raketos uodeginiai įstriži stabilizatoriai, kurie įsuka skrendančią raketą. Parinkti aerodinaminiai stabdžiai keičia skrydžio nuotolius – iki 24, 28, 37 ir 50 km.
Nuskriejusios maksimalų nuotolį raketos gali nukrypti pagal nuotolį 220 m, pagal kryptį – 175 m. Keturių kovos mašinų salvė naikina taikinius 3-4 km² plote.
Raketos transportuojamos ir saugomos hermetiškuose konteineriuose iš poliesterio, armuoto stiklo pluoštu. Jos gali būti sandėliuojamos po atviru dangumi.

Raketos ginkluotos kelių rūšių kovinėmis galvutėmis:
 skeveldrinė smūginė galvutė – su smūginiu inerciniu akimirkiniu ar delstiniu sprogdikliu, sveria 91 kg. Viso raketos masė 389 kg.
 kasetinė su 288 kumuliaciniais skeveldriniais koviniais elementais KV-2 – skirta naikinti neapsaugotai gyvajai jėgai, taip pat – lengvai šarvuotoms kovos mašinoms ir kitokiai karinei technikai. Priekyje turi elektroninį sprogdiklį, kuris trajektorijos gale suardo kovinės galvutės korpusą ir išsklaido kovinius elementus. Kovinio elemento kalibras 40 mm, šarvamušė geba – iki 60 mm. Sprogdamas kovinis elementas sudaro iki 420 skeveldrų, kurios kauna 10 m spinduliu. Raketa su tokia kasetine kovine galvute sveria 389,7 kg. Didžiausias skrydžio nuotolis – iki 50 km, išbarstymo plotas – 20 000 m².
 kasetinė su prieštankinėmis minomis – skirta nuotoliniu būdu sudaryti minų laukus prieš priešo kovinės technikos dalinius, esančius atakos pozicijose, sutelkimo vietovėse. 83 kg sverianti kovinė galvutė turi 8 konteinerius, kuriuose yra po 3 minas (viso 24 minos). Minos kalibras – 105 mm, masė – 1,8 kg, sprogmenų masė – 0,4 kg. Minos sprogdiklis – magnetinis. Minos susinaikina po 24 val. Visa raketa sveria 382,2 kg.

 M-87 Orkan baterija 
Jugoslavijoje bateriją sudarydavoM-87 „ORKAN“ LRSV / Ababil-50:
 4 kovos mašinos su leistuvais,
 4 sunkvežimiai, kurie kiekvienas veža po 24 raketų komplektą,
 sunkvežimis – furgonas su ugnies valdymo sistema
 lengvasis automobilis kelių žvalgybai
 ugnies stebėtojų automobilis (paprastai lengvai šarvuotas)
 meteorologinis sunkvežimis – furgonas
Visi automobiliai ginkluoti DŠK kulkosvaidžiais.

 Naudotojai 

  – 4 Orkan II (4 262 mm leidimo vamzdžių leistuvas ant Zil sunkvežimio) http://www.vojska.mod.gov.yu/eng/naoruzanje/kov/artiljerija/Samohodni_visecevni_lanser_M87_Orkan.html  Orkan II
  – 1
  – 4
  – 4

 Buvę naudotojai 
 25px Jugoslavija - ~ 6 prototipai

 Nuorodos 

 262 mm (12-round) LRSV M-87 'Orkan' multiple rocket launcher system (Serbia)</ref>
 262-мм реактивная система залпового огня M87 „Orkan“  (su nuotraukomis)
 M-87 Orkan (trumpas videoklipas)

Kategorija:Reaktyvinės salvinės ugnies sistemos